Olle Holmquist

Bert Olav «Olle» Holmquist (født 15. november 1936 i Skellefteå i Sverige, død 26. mars 2020) var en svensk musiker (trombonist).

Liv og virke

Unge år
På 1940-tallet begynte Holmquist å spille basstuba i Frälsningsarméns blåsorkester i Skelleftehamn utenfor Skellefteå. Han spilte snart også trombone, som snart ble hans hovedinstrument. På slutten av 1950-tallet, etter militærtjeneste i musikktroppen ved I 20 i Umeå, flyttet han til Stockholm for større utfordringer.

Karriere
På 1960-tallet arbeidet Holmquist blant annet med Radiobandet og Toots Thielemans, sin egen gruppe Beatmakers og i oppsetninger med Putte Wickman (klarinett), Arne Domnérus (saksofon), Bengt-Arne Wallin (trompet) og Åke Persson (trombone). Han inngikk også i Quincy Jones band og innledet også et mangeårig samarbeide med Abba-medlemmene Björn Ulvaeus og Benny Andersson.
 
I 1971 takket Holmquist ja på et tilbud fra det store sveitsiske radiobandet i Zürich. I 1976 flyttet han til Vest-Berlin, der han inngikk i RIAS radioorkester, før han etter noen år i Norddeutscher Rundfunks orkester i Hamburg flyttet hjem til Sverige igjen i 1981.
 
Holmquist ble i 1978 fast medlem i James Last Orchestra, der han spilte med andre musikere som Derek Watkins (trompet), Chuck Findley (trompet), Big Jim Sullivan (gitar) og Jamie Talbot (saksofon). I nesten 40 år med James Last Orchestra deltok Holmquist i turneer over hele verden og nærmere 200 plateinnspillinger. Gjennom årene deltok Holmquist også i konserter og studioinnspillinger med internasjonale artister som Frank Sinatra, Sammy Davis jr., Quincy Jones, The Manhattan Transfer og Jerry Lewis.
 
I Sverige spilte Holmquist med artister som Alice Babs, Monica Zetterlund, Povel Ramel, Lill Lindfors, Ted Gärdestad, Janne Schaffer, Björn Skifs, Tommy Körberg, Lill-Babs, Svante Thuresson, Pugh Rogefeldt, Jerry Williams, Janne «Loffe» Carlsson, Anders Berglund, Anders Ekdahl, Lisa Nilsson, Viktoria Tolstoy, Lisa Ekdahl, Staffan Hellstrand, Orup og Måns Zelmerlöw. Han medvirkete i mange år i Melodifestivalens orkester, spilte i musikaler som Chess og Les Misérables og senere var han med i Allsång på Skansens orkester.

Holmquist var fra 2015 gift med Ann Ekholm. Han døde den 26. mars 2020 med Alzheimers sykdom og covid-19.

Referanser

Trykte kilder
 Expressen, 8. februar 1980, Olle Holmquist intervjuas av Hans Fridlund.
 Expressen'' 30. juli 1986, Olle Holmquist intervjuas av Hans Fridlund.

Eksterne lenker 
 

Trombonister
Svenske musikere
Personer fra Skellefteå
Dødsfall relatert til covid-19 i Sverige